香港爬蟲類

香港嘅爬蟲類動物其實都幾多，中國嘅原生爬蟲類差唔多有成 400 種，當中有五分一可以響香港搵到。香港嘅爬蟲類動物包括十幾種龜、22 種蜥蜴同 51 種蛇，其中只有鮑氏雙足蜥同拉氏盲蛇係香港特有種。而鱷魚以前亦有可能喺香港出現過，不過頂唔順人為壓力而絕種。 

爬蟲類比起兩棲類動物犀利嘅地方係可以適應到唔同嘅環境。森林、草原、濕地，灌木叢、紅樹林都可以搵到佢哋。有啲品種嘅港分布範圍仲好廣，例如盲蛇就係其中之一。而黑斑水蛇 只鍾意住響紅樹林，所以喺香港分布範圍唔多。而緬甸蟒蛇雖然全港道道都有記錄，但喺郊野就好難搵。有啲品種只會響一兩個地方棲息同繁殖，例如白眉游蛇、綠海龜等等。

品種

龜 

香港現時有 5 種海龜出沒嘅記錄，但只有綠海龜，先會喺香港嘅沙灘繁殖。其他嘅龜都屬於水棲或者半水棲性，有原生同外來物種兩類。

海龜：
綠海龜 
太平洋麗龜 
赤蠵龜 (Caretta caretta)
玳瑁 
稜皮龜 

陸龜：

本地種
大頭龜 
金錢龜 
眼斑水龜 
烏龜 
水魚 

外來物種
巴西龜 
鋸緣攝龜 
花龜  
石金錢龜  
梅花盒龜  
黃緣閉殼龜  
馬來閉殼龜  
火神龜  
鱷龜 

蜥蜴 

蜥蜴係世界上爬蟲類之中最大嘅一群，超過 3,000 種，而當中只有兩種有毒 。香港嘅蜥蜴統稱蜥蜴目，可分為 6 科：壁虎科、石龍子科、樹蜥科、草蜥科、雙足蜥科同巨蜥科─ 不過佢哋通通都係無毒嘅。唔同品種無論喺個樣、體型、行為同生活習性方面都完全唔同。 

壁虎科：
壁虎
截指虎
蛤蚧 Tokay Gecko 
鹽蛇
密疣蜥虎
鋸尾蜥虎
疣尾蜥虎
半葉趾虎

石龍子科：
稜蜥(中國稜蜥) 
越南五線石龍子
中國光蜥 (Ateuchosaurus chinensis) 
中國石龍子(山龍子)  (Eumeces chinensis chinensis) 
藍尾石龍子(麗紋石龍子)  (Eumeces elegans) 
四線石龍子 (Eumeces quadrilineatus) 
長尾南蜥 (Mabuya longicaudata) 
寧波滑蜥 (Scincella modesta) 
南滑蜥 (Scincella reevesii) 
股銅蜓蜥(股鱗蜓蜥) (Sphenomorphus incognitus) 
蝘蜓蜥(銅蜓蜥)  (Sphenomorphus indicus) 

樹蜥科： 
變色樹蜥 
中國水龍(又叫(長鬣蜥) (Physignathus cocincinus)[外來物種]

草蜥科：
南草蜥 

雙足蜥科：1 種 
鮑氏雙足蜥 [香港特有種]

巨蜥科 Varanus： 
水巨蜥 [再引入種]

蛇 

香港現有記錄到 14 種陸棲毒蛇，其中 7 種嘅毒可以攞人命。另外香港亦有冇毒嘅蛇同有劇毒嘅海蛇。

眼鏡蛇科 (Elapidae)
眼鏡蛇亞科 (Elapinae)
過山烏 
飯鏟頭 (Naja atra)
金腳帶 (Bungarus fasciatus)
銀腳帶 (Bungarus multicinctus multicinctus)
珊瑚蛇 (Calliophis macclellandi)
白眉游蛇
滑鼠蛇 (Ptyas mucosus)
漁異色蛇 (Xenochrophis piscator)
翠青蛇 (Cyclophiops major)
盲蛇

蟒蛇科 
緬甸蟒蛇

游蛇科
游蛇亞科
紅脖游蛇 (Rhabdophis subminatus helleri)
繁花林蛇 (Boiga multomaculata)
紫沙蛇
腹鏈蛇屬
白眉游蛇
兩頭蛇屬
鈍尾兩頭蛇
中國水蛇 (Enhyris chinensis)
鉛色水蛇 (Enhyris plumbea)

海蛇科 
海蝰屬 (Parahydrophis)
海蝰
青環海蛇屬 (Hydrophis)
青環海蛇
淡灰海蛇
小頭海蛇
長吻海蛇屬
長吻海蛇
平頦海蛇屬 (Lapemis)
平頦海蛇 (Lapemis ornatus)

蝮蛇科 (Viperidae)
蝮蛇亞科 (Viperinae)
青竹蛇 
烙鐵頭 [新發現種]
山烙鐵頭 (Trimeresurus monticola makazayazaya)

細白環蛇 (Lycodon subcinctus)
黑背白環蛇 (Lycodon ruhstrati ruhstrati)
灰鼠蛇 (Ptyas korros)
香港后稜蛇 (Ophisthotropis andersonii)　[新發現種]
勒氏盲蛇 (Typhlops lazelli)　[新發現種]
綠瘦蛇 (Ahaetulla prasina medioxima)　[新發現種]
過樹蛇 (Dendrelaphis hollinrakei)　[新發現種]

鱷魚 
香港以前可能有鱷魚出沒，可能曾經喺紅樹林範圍生活，但現已絕種。

鱷科
灣鱷 [已絕種]

生態價值 
香港大多數爬蟲類動物都係以食肉為主，唔同品種對大自然都有著唔同嘅貢獻，例如海龜可以控制水母嘅數量，蜥蜴捕食害蟲，蛇會捕食老鼠，而緬甸蟒蛇或水巨蜥甚至可以捕食年幼嘅野豬。而佢哋亦都係蛇鵰、果子狸等大型動物嘅主要食物，所以係食物鏈嘅重要一員。

保育 
香港爬蟲類動物嘅生存受到唔同程度嘅威脅，有好多蛇、蜥蝪同龜都俾人捉嚟食同做中藥，令到一啲品種被濫捕，數目不斷減少。好似金錢龜就係其中之一。另外，人為放生、棄養或者意外走甩嘅外來物種亦為香港郊野帶嚟唔少生態問題。例如巴西龜同鱷龜等等。城市不斷發展亦破壞咗好多爬蟲類動物嘅居所。

喺香港，緬甸蟒蛇、水巨蜥同所有龜類都係受到香港法例第 170 章：《野生動物保護條例》所保護，任何捕捉、滋擾佢哋同佢哋嘅蛋都係違法。 

物種保育方面，Fellowes et al.''確認咗香港四十幾種爬蟲類動物響本地、區域性甚至全球性保育方面都受到關注。漁農自然護理署嘅兩棲及爬行動物工作小組，亦喺2002年開始進行全港嘅生態基線調查，並根據依次調查嘅最 新結果同通過與本地兩棲及爬行動物學家之間嘅交流，檢討現時爬蟲類動物嘅保育狀況。

參閱 
香港生態

資料來源 
漁農自然護理署網頁，「香港物種：爬行類」一欄
《香港動物原色圖鑑》
《追蹤蛇影：香港陸棲毒蛇圖鑑》
《Hong Kong Amphibians and Reptiles》. A Provisional Urban Council Publication.
《香港生態情報》
《香港物種探索》期刊系列

延伸閱讀 
Zhao, E. and Adler, K. 1993. Herpetology of China. Society for the Study of Amphibians and Reptiles in Cooperation with Chinese Society for the Study of Amphibians and Reptiles. Oxford. U.K.
張孟聞、宗愉、馬積藩。1998年。《中國動物志-爬行綱 第一卷 總論龜鱉目 鱷形目》。科學出版社。
趙爾宓。1998年。《中國瀕危動物紅皮書-兩棲類及爬行類》。科學出版社。
中國野生動物保護協會。2002年。《中國爬行動物圖鑒》。河南科學技術出版社。

相簿